
Priedas Nr. 1
 
KULTŪROS PASKIRTIES PASTATO – SVIRNO, DIDŽIOJI G. 22, PLATELIAI, PLUNGĖS R. SAV., TVARKOMŲJŲ STATYBOS (PAPRASTOJO REMONTO) IR TVARKYBOS (REMONTO) DARBŲ BENDROSIOS PROJEKTO EKSPERTIZĖS PASLAUGŲ

TECHNINĖ SPECIFIKACIJA
 
Žemaitijos nacionalinio parko direkcija (toliau – Pirkėjas) numato įsigyti negyvenamosios paskirties pastato - kultūros paskirties pastato – svirno, Didžioji g. 22, Plateliai, Plungės r. sav., tvarkomųjų statybos (paprastojo remonto) ir tvarkybos (remonto) darbų bendrąją projekto ekspertizės paslaugą (toliau - Paslauga). 
 
1. BENDROSIOS NUOSTATOS
 
1.1. Ekspertizės išvados turi būti pateiktos įvertinus šiuos dokumentus:
1.1.1. „Kultūros paskirties pastato – svirno, Didžioji g. 22, Plateliai, Plungės r. sav., tvarkomųjų statybos (paprastojo remonto) ir tvarkybos (remonto) darbų projektas“ (toliau – Projektas). Projektas pateikiamas Tiekėjo, kuris laimės viešąjį pirkimą elektroniniu paštu, atsakingam asmeniui;
1.1.2. Projektui yra atlikta specialiosios dalies ekspertizė. Projekto specialiosios  ekspertizės išvados buvo atliktos Pirkėjo atskiru pirkimu. Specialiosios  ekspertizės išvados pateikiamas Tiekėjo, kuris laimės viešąjį pirkimą elektroniniu paštu, atsakingam asmeniui.
1.2. Vadovaujantis reglamentuojančiais teisės aktais įvertinti ar Projekto sprendiniai atitinka teisės aktų, techninių reglamentų ir paveldosaugos reikalavimus;
1.3. Nustatyti galimas Projekto rizikas ir neatitikimus;
1.4. Įvertinti, ar Projekte numatytos sąmatos ir kaštai yra pagrįsti ir realistiški.
1.5. Pasikeitus įstatymų ir kitų teisės aktų, reglamentuojančių perkamas Paslaugas, nuostatoms ir reikalavimams, Tiekėjas turi teikti Paslaugas, atsižvelgiant į jį keičiančio teisės akto nuostatas bei vadovautis aktualiomis dokumentų redakcijomis. 

2. PAGRINDINĖS SUTARTIES SĄLYGOS

2.1. Paslaugų perdavimas ir priėmimas įforminamas Šalių suderintu perdavimo - priėmimu aktu, kurį elektroniniais parašais pasirašydamos Šalys patvirtina Paslaugų suteikimo faktą. Pirkėjas įsipareigoja priimti tinkamai, laiku suteiktas Paslaugas, atitinkančias pirkimo Sutartyje, techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus, pasirašydamas Paslaugų perdavimo – priėmimo aktą ne vėliau kaip per 10 (dešimt) darbo dienų nuo Tiekėjo kreipimosi dienos, arba per šį terminą nurodyti suteiktų Paslaugų trūkumus Tiekėjui. 
2.2. Abiem šalims pasirašius Paslaugų perdavimo – priėmimo aktą, Tiekėjas įsipareigoja ne vėliau kaip per 2 (dvi) darbo dienas pirkimo Sutartyje nustatyta tvarka pateikti sąskaitą per SABIS sistemą.
2.3. Kartu su Paslaugų perdavimo - priėmimo aktu Pirkėjas turi pateikti Tiekėjui visus dokumentus, kurie yra būtini teikiant Paslaugas. Dokumentai turi būti pateikti lietuvių kalba, elektroniniu būdu. Spausdintiniai dokumentai gali būti pateikiami tik pagal atskirą Pirkėjo ir Tiekėjo susitarimą.
2.4. Tiekėjas garantuoja, kad Paslaugų perdavimo – priėmimo aktu perduotos Paslaugos atitinka pirkimo Sutartyje, techninėje specifikacijoje ir (ar) Lietuvos  Respublikoje galiojančiuose teisės aktuose nustatytus reikalavimus. Jeigu Paslaugų perdavimo ir priėmimo metu nustatoma, kad Paslaugos neatitinka pirkimo  Sutartyje, techninėje specifikacijoje ir (ar) Lietuvos Respublikoje galiojančiuose teisės aktuose nustatytų reikalavimų, Pirkėjas turi teisę nepasirašyti  Paslaugų perdavimo – priėmimo akto, raštu Tiekėjui nurodydamas suteiktų Paslaugų trūkumus. Tiekėjas, gavęs Pirkėjo pranešimą, privalo visus Pirkėjo nurodytus Paslaugų trūkumus pašalinti taip, kad Pirkėjui perduodamos Paslaugos visiškai atitiktų pirkimo Sutarties, techninės specifikacijos ir (ar) Lietuvos Respublikoje galiojančių teisės aktų nustatytus reikalavimus. 
2.5. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų. 
2.6. Tiekėjas atsako už bet kokį suteiktomis Paslaugomis sukurto rezultato, kuris buvo Paslaugų perdavimo Pirkėjui momentu, neatitikimą kokybės reikalavimams, net jeigu tas neatitikimas paaiškėja vėliau. Jei Pirkėjas pastebi Paslaugų trūkumus, kurių jis nepastebėjo priimdamas Paslaugas, Pirkėjas privalo pranešti apie trūkumus Tiekėjui. Pranešus apie trūkumus, Tiekėjas privalo ištaisyti juos per Pirkėjo nurodytą protingą terminą. Jeigu Tiekėjas per nurodytą protingą terminą nepašalina atliktų Paslaugų trūkumų, apie kuriuos jį informavo Pirkėjas, tai Pirkėjas turi teisę šiuos trūkumus ištaisyti savo lėšomis ir reikalauti Tiekėjo atlyginti Pirkėjo patirtas išlaidas šalinant trūkumus bei atlyginti Pirkėjo patirtus nuostolius, atsiradusius dėl nustatytų Tiekėjo suteiktų Paslaugų trūkumų.



	
	
	



